งบปี’57
29-31 พ.ค.นี้ พระราชบัญญัติ (พ.ร.บ.) งบประมาณรายจ่ายประจำปีงบประมาณ พ.ศ. 2557 วงเงิน 2.52 ล้านล้านบาท จะเข้าพิจารณาในที่ประชุมสภาผู้แทนราษฎรสมัยวิสามัญ
27 พ.ค. 2556

29-31 พ.ค.นี้ พระราชบัญญัติ (พ.ร.บ.) งบประมาณรายจ่ายประจำปีงบประมาณ พ.ศ. 2557 วงเงิน 2.52 ล้านล้านบาท จะเข้าพิจารณาในที่ประชุมสภาผู้แทนราษฎรสมัยวิสามัญ
งานนี้พรรครัฐบาลและฝ่ายค้านจะอภิปรายกันเต็มที่
รายละเอียดของงบประมาณรายจ่ายประจำปีงบประมาณ พ.ศ. 2557 งบประมาณรายจ่าย 2.52 ล้านล้านบาทนั้น แยกเป็นค่าใช้จ่ายของส่วนราชการ รัฐวิสาหกิจ และหน่วยงานอื่น 2.51 ล้านล้านบาท เพื่อชดใช้เงินคงคลัง 1.34 หมื่นล้านบาท
งบประมาณนี้เป็นงบประมาณแบบขาดดุลจำนวน 2.5 แสนล้านบาท ลดลงจากปีงบประมาณ พ.ศ. 2556 จำนวน 5 หมื่นล้านบาท หรือลดลง 16.7% โดยคิดเป็น 1.9% ของผลิตภัณฑ์มวลรวมในประเทศไทย เทียบกับสัดส่วน 2.5% ของปีงบประมาณ 2556
ยุทธศาสตร์การจัดสรรงบประมาณมี 8 ด้าน 1 แผนงาน
1.ยุทธศาสตร์เร่งรัดการพัฒนาประเทศ และเตรียมความพร้อมสู่ประชาคมอาเซียน 2.ยุทธศาสตร์ความมั่นคงแห่งรัฐ 3.ยุทธศาสตร์การสร้างความเจริญเติบโตทางเศรษฐกิจอย่างมีเสถียรภาพและยั่งยืน 4.ยุทธศาสตร์การศึกษา คุณธรรม จริยธรรม คุณภาพชีวิต และความเท่าเทียมกันในสังคม 5.ยุทธศาสตร์การจัดการทรัพยากรธรรมชาติและสิ่งแวดล้อม 6.ยุทธศาสตร์การพัฒนาวิทยาศาสตร์ เทคโนโลยี การวิจัย และนวัตกรรม 7.ยุทธศาสตร์การต่างประเทศและเศรษฐกิจระหว่างประเทศ 8.ยุทธศาสตร์การบริหารกิจการบ้านเมืองที่ดี 9.รายการค่าดำเนินการภาครัฐ
นี่คือแผนการจัดสรรงบของรัฐบาล